**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2016-11-17 Nr. TAR1-126

Posėdis įvyko 2016-11-17 09:00 val.

Posėdžio pirmininkas Inga Aksamitauskaitė-Bružienė.

Posėdžio sekretorius Jurgita Šekštėnienė.

Dalyvavo: Liudvikas Mileška, Arvydas Cesiulis, Aldona Marija Gedvilienė, Virginija Kairienė, Edmundas Klimas, Liudvika Kuzminčiūtė, Raimonda Mažonienė, Darius Vaitkevičius, Alfonsas Vildžiūnas, Germanas Čepas.

DARBOTVARKĖ:

1. Dėl NVO tarybos nuostatų keitimo.

2. Dėl NVO duomenų bazės sudarymo.

3. Dėl NVO tarybos posėdžių lankomumo.

4. Dėl pasiūlymų Klaipėdos miesto savivaldybės biudžetui.

5. Einamieji klausimai.

1. SVARSTYTA. Dėl NVO tarybos nuostatų keitimas.

Liudvika Kuzminčiūtė pristatė Nevyriausybinių organizacijų tarybos nuostatų keitimą, šioje darbo grupėje buvo Renolda Senovaitienė, Jurgita Činauskaitė-Citiner ir Liudvika Kuzminčūtė. Buvo pristatyti visi siūlomi pataisymai, papildymai nuostatų. Vyko diskusija ir buvo priimti sprendimai.

NUTARTA:

Pritarta bendru sutarimu, kreiptis į Klaipėdos miesto savivaldybės administraciją su siūlymu keisti Nevyriausybinių organizacijų tarybos nuostatus.

1. SVARSTYTA. Dėl NVO duomenų bazės sudarymas.

Liudvika Kuzminčiūtė paminėjo, kad būtų labai naudinga sukurti NVO bazę ir kuo greičiau, problema ta, kad labai sunku surinkti visą informaciją. Išsakė savo mintį, kad būtų gal būt kur kas greičiau jei Klaipėdos miesto savivaldybės internetiniame tinklapyje būtų sukurta nauja skiltis Nevyriausybinėms organizacijoms, kurios pačios galėtų užsiregistruoti ir suteikti apie save visus duomenis, jų veiklumą ir visą kitą informaciją. Germanas Čepas pateikė gerą pavyzdį kaip savivaldybės administracija skelbia informaciją apie sporto srityje veikiančias nevyriausybines organizacijas. Diskutuota apie galimybę savivaldybės tinklalapio Gyventojams skirtoje dalyje sukurti atskirą skiltį skirtą Nevyriausybinėms organizacijoms, kurioje savivaldybės administracijos atsakingi padaliniai paskelbtų informaciją apie jų kuruojamų veiklų srityse veikiančias nevyriausybines organizacijas.

NUTARTA:

Pritarta bendru sutarimu kad Liudvika Kuzminčiūtė kartu su Arvydu Cesiuliu parengs raštą Klaipėdos miesto savivaldybės administracijai su rekomendacija savivaldybės tinklapyje Gyventojų dalyje sukurti naują skiltį, kurioje būtų skelbiama informacija apie mieste veikiančias nevyriausybines organizacijas.

1. SVARSTYTA. Dėl NVO tarybos posėdžių lankomumas.

Pirmininkė išsakė pastebėjimus, dėl NVO tarybos narių lankomumo. Šiuo metu lankomumas siekia tik 66%. Labai neaktyviai lankomi posėdžiai, o 2016 metais du tarybos nariai nedalyvavo nei viename tarybos posėdyje. Vienas NVO tarybos narys Simonas Gentvilas atsistatydino iš tarybos, nes per rinkimus buvo išrinktas į Seimą, todėl šiuo metu trūksta nario taryboje, todėl būtina kreiptis į Klaipėdos miesto savivaldybės administraciją dėl naujai deleguojamo tarybos nario. Vyksta diskusija.

Arvydas Cesiulis pasiūlė, kad taryba apsispręstų dėl pastovaus NVO tarybos posėdžio laiko bei datos. Vyko diskusija. Buvo pasiūlyta posėdžius daryti kiekvieno mėnesio antrą savaitę ketvirtadieniais 9 val.

NUTARTA:

Kreiptis į Klaipėdos miesto savivaldybės administraciją, dėl naujai deleguojamo tarybos nario, bei galimybės pakeisti du tarybos narius dėl nelankomų posėdžių.

Bendru sutarimu pritarta posėdžius daryti kiekvieno mėnesio antrą savaitę ketvirtadieniais

9 val.

1. SVARSTYTA. Dėl pasiūlymų Klaipėdos miesto savivaldybės biudžetui.

Pirmininkė pasiūlė sekantį posėdį daryti išplėstinį ir pasikviesti suinteresuotus tarybos narius ir už savivaldybės biudžeto programas atsakingus administracijos darbuotojus siekiant aptarti savivaldybės biudžeto projektą bei pasiūlymus ir galimybes nevyriausybinėms organizacijoms dalyvauti viešųjų paslaugų teikime. Šiai minčiai tarybos nariai pritaria, vyksta diskusija.

NUTARTA:

Kreiptis į Klaipėdos miesto Merą dėl išplėstinio posėdžio organizavimo gruodžio 15 d. 9:00 val.

SVARSTYTA. Einamieji klausimai.

Virginija Kairienė prašo NVO tarybos, kad pakartotinai kreiptųsi į Klaipėdos miesto administraciją, teisės skyrių dėl rašto į kurį niekaip nesulaukia atsakymo dėl patalpų nuomos, kuris buvo išsiųstas 2015-12 mėn. ir iki šiol nėra atsakymo. Vyksta diskusija.

Arvydas Cesiulis pasiūlė Virginijai Kairienei paruošti naują raštą, su konkrečiais klausimais Klaipėdos miesto savivaldybės administracijai.

Raimonda Mažonienė pakvietė Nevyriausybinių organizacijų tarybą į renginį Jaunųjų klaipėdiečių kūrėjų, išvykusių iš Klaipėdos ar Lietuvos kūrybos pristatymo „Mes esame-2016“ , supažindino su programa.

NUTARTA:

Virginija Kairienė parašys raštą savivaldybės administracijai dėl patalpų nevyriausybinėms organizacijoms nuomos.

Pirmininkė pakartotinai persiųs Virginijos Kairienės raštą Turto skyriui su prašymu įvertinti pateiktą informaciją ir pateikti kompetentingą atsakymą. Sekantis posėdis planuojamas gruodžio 15 d. 9:00 val.

Posėdžio pabaiga 10:30 val.

|  |  |  |
| --- | --- | --- |
| Posėdžio pirmininkė Inga Aksamitauskaitė-Bružienė  Posėdžio sekretorė Jurgita Šekštėnienė |  | |
|  | |
|  | |